CELEX: 62015CN0641
Language: hu
Date: 2015-12-02 00:00:00
Title: C-641/15. sz. ügy: A Handelsgericht Wien (Ausztria) által 2015. december 2-án benyújtott előzetes döntéshozatal iránti kérelem – Verwertungsgesellschaft Rundfunk GmbH kontra Hettegger Hotel Edelweiss GmbH

7.3.2016   
            
            
               HU
            
            
               Az Európai Unió Hivatalos Lapja
            
            
               C 90/5
            
         A Handelsgericht Wien (Ausztria) által 2015. december 2-án benyújtott előzetes döntéshozatal iránti kérelem – Verwertungsgesellschaft Rundfunk GmbH kontra Hettegger Hotel Edelweiss GmbH
   (C-641/15. sz. ügy)
   (2016/C 090/07)
   Az eljárás nyelve: német
   
      A kérdést előterjesztő bíróság
   
   Handelsgericht Wien
   
      Az alapeljárás felei
   
   
      Felperes: Verwertungsgesellschaft Rundfunk GmbH
   
      Alperes: Hettegger Hotel Edelweiss GmbH
   
      Az előzetes döntéshozatalra előterjesztett kérdések
   
   Megvalósul-e a bérleti jogról és a haszonkölcsönzési jogról, valamint a szellemi tulajdon területén a szerzői joggal szomszédos bizonyos jogokról [helyesen: a szellemi tulajdon területén a bérleti jogról, a haszonkölcsönzési jogról és a szerzői joggal szomszédos bizonyos jogokról] szóló, 2006. december 12-i 2006/115/EK európai parlamenti és tanácsi irányelv (1) 8. cikkének (3) bekezdésében szereplő „belépti díj ellenében” tényállási elem, ha
   
               —
            
            
               valamely szálloda egyes szobáiban televíziókészülékeket biztosítanak, és azok segítségével a szállodaüzemeltető különböző televízió- és rádióműsorok jelét teszi foghatóvá (a továbbiakban: szobatelevízió), és
            
         
               —
            
            
               a szállodaüzemeltető a (szobatelevízióval ellátott) szoba használatáért éjszakánként megállapított szobaárat (a továbbiakban: szobaár) számít fel, amely magában foglalja a televíziókészülék használatát és az annak segítségével fogható televízió- és rádióműsorok lejátszását is?
            
         
      (1)  HL L 376., 28. o.